Catherine McNeil

Catherine "Cat" McNeil (Brisbane, Australia, 1989ko martxoaren 20a) modeloa da. Hamalau urterekin Girlfriend aldizkariak antolatutako modelatze lehiaketa bat irabazi zuen. 2000ko hamarkadako 30 modelo onenen zerrendan sartu zuen Vogue Parisek.

 Modelo ibilbidea 
McNeilen modelo izateko bidean urte garrantzitsua izan zen 2007a, Dolce &Gabbana, Versace, Donna Karan eta Jean Paul Gaultierrentzat kanpainak egiten hasi zen eta. Vogue aldizkariaren azaletan agertu da Frantzia eta Australiarako, eta Shiatzy Chen, Balenciaga, Christian Dior, Fendi, Roberto Cavalli, Valentino, Versace, Louis Vuitton eta Yves Saint Laurent-entzat lan egin du pasarelan.

Bere ibilbidearen gailurrean, 12. postuan sailkatu zen models.com atariak argitaratutako munduko 50 modelo onenen zerrendan. 2010eko Pirelli egutegian parte hartzeko aukeratua izan zen, eta Terry Richardsonek atera zion argazkia Bahian, Brasilen. 2009 urtetik 2012 urtera modelatze mundua alde batean utzi zuen. Atsedena hartu ostean, 2013ko udazken/neguko denboraldian itzuli zen. Modeloak 100 tatuaje baino gehiago ditu, gehienak bizkarrean.

 Erreferentziak 

 Kanpo estekak 

Kategoria:Australiako modeloak
Kategoria:Emakume modeloak